﻿ Asistenţa medicală de specialitate în cadrul Secţiei de Psihiatrie a Spitalului Judeţean de Urgenţă Satu Mare Spitalul este o instituţie sanitară destinată îngrijirii bolnavilor şi organizată pentru serviciu permanent Spitalul este locul în care se internează oamenii bolnavi care necesită îngrijiri Este o instituţie cu caracter curativ, rolul lui profilactic rămânând pe planul al doilea Spitalul nu îngrijeşte decât anumite categorii de bolnavi, ceea ce dă caracterul specific al serviciului spitalicesc Astfel în spital vor fi internaţi: * bolnavi în stare gravă, care necesită o îngrijire permanentă, specială; * îmbolnăvirile rare şi cazurile atipice de boală, care se diagnostichează greu şi necesită o observaţie atentă, permanentă şi de lungă durată; * bolnavii care necesită intervenţii chirurgicale sau alte tratamente speciale nerealizabile ambulatoriu; * bolnavii care suferă sau sunt suspectaţi de boli infecto-contagioase, pentru a fi izolaţi de restul populaţiei Serviciul de primire este filtrul principal al spitalului, unde se hotărăşte asupra internării bolnavului Cu excepţia secţiei de maternitate şi boli contagioase, celelalte secţii au un serviciu comun de primire Acest serviciu cuprinde: * sala de aşteptare; * biroul de înregistrare a bolnavilor; * cabinetul de consultaţii; * camera de deparazitare şi baia bolnavilor; * camera de îmbrăcare; * camera pentru dezinfectarea şi deparazitarea efectelor; * magazia de efecte ale bolnavului; * magazia de lenjerie curată Spitalul are două astfel de filiere ca în fiecare să intre deodată numai un singur bolnav, pentru că dacă vreunul dintre ei se dovedeşte a fi contagios, cealaltă filieră să fie în stare de utilizare până la dezinfecţia obiectelor şi spaţiului unei filiere În spitalul de boli infecto-contagioase, la internarea fiecărui bolnav se face dezinfecţia obligatorie şi anumite filiere sunt rezervate numai pentru o singură boală Secţia de spital este partea componentă înzestrată cu paturi care asigură asistenţa într-o anumită specialitate a bolnavilor spitalizaţi Ea cuprinde în mod obişnuit saloanele de bolnavi, camera pentru asistente, camera pentru medici, oficiul, toaleta, baia, holul, sala de tratamente şi alte încăperi în funcţie de specificul secţiei (chirurgie, maternitate etc ) Secţiile se grupează pe baza specialităţilor: interne, chirurgie, pediatrie, obstetrică-ginecologie, oto-rino-laringologie, oftalmologie etc În spitalele mari, secţia de boli interne se diferenţiază mai departe în: cardiologie, gastro-enterologie, hematologie, pneumologie, boli endocrine etc Secţia de pediatrie are saloane separate pe grupe de vârstă, saloane izolate pentru sugari, saloane pentru mamele însoţitoare, izolatoare cu instalaţii sanitare şi utilaj propriu şi în sfârşit bucătărie de lapte, cameră pentru prepararea alimentelor, cameră pentru păstrarea alimentelor, spălător de vase, biberoane şi răcitor Ferestrele de la secţia de pediatrie sunt prevăzute cu grilaje de fier, pentru a preveni căderea copiilor pe fereastră 1 Internarea şi primirea bolnavilor în spital Internarea este primul contact al bolnavului cu spitalul Acest prim contact este hotărâtor pentru câştigarea încrederii lui, factor indispensabil pentru asigurarea unei colaborări sincere între bolnav şi personalul de îngrijire, în vederea recâştigării sănătăţii celui internat Internarea în spital se face pe baza biletelor de internare emise de medicul de familie sau medicul specialist Spitalul primeşte bolnavi şi prin transfer de la alte unităţi spitaliceşti, dacă bolnavul aparţine profilului său Cazurile de urgenţă sunt primite şi fără bilet de internare, chiar dacă nu sunt momentan locuri libere în spital Bolnavii internaţi sunt înscrişi la biroul serviciului de primire in registrul de internări; tot aici se completează foaia de observaţie clinică şi datele de identitate Identificarea si cunoaşterea adresei exacte a bolnavului sau a celui mai apropiat aparţinător au o deosebită importanţă pentru a se putea înştiinţa membrii familiei în caz de agravare a bolii sau deces În cazul internării unor persoane găsite pe stradă sau în localuri publice, în stare de inconştienţă, fără acte necesare identificării lor, asistenta de la serviciul de primire va înştiinţa imediat organele de poliţie, în caz că bolnavul poate fi identificat se va înştiinţa imediat familia lui Bolnavul adus la spital va fi dezbrăcat şi examinat în cabinetul do consultaţie al serviciului de primire Acesta este înzestrat în aşa fel, încât să poată asigura examinarea bolnavului, stabilirea diagnosticului de probabilitate, precum si luarea primelor măsuri în cazul în care se impune un tratament de urgenţă Astfel, camera de consultaţie cuprinde mobilierul obişnuit, masă de examinare, dulap cu instrumente şi aparatură de urgenţă, în funcţie de specificul spitalului, precum şi medicamentele care ar putea fi folosite în caz de urgenţă Bolnavii sunt examinaţi la internare de medicul de gardă În acest scop, acesta culege datele anamnestice de la bolnav sau de la însoţitor, date pe care le va trece imediat în foaia de observaţie a bolnavului Bolnavul este dirijat la secţia indicată de serviciul de primire, după caracterul bolii de care suferă Bolnavul este condus sau transportat apoi în salon, unde va primi patul lui 2 Asigurarea condiţiilor de spitalizare a bolnavilor Scopul spitalizării bolnavilor, în majoritatea cazurilor, este vindecarea Pentru a realiza acest lucru trebuie create condiţii prielnice, necesare ridicării forţei de apărare şi regenerare a organismului şi scoaterii lui de sub eventualele influenţe nocive ale mediului înconjurător 3 Primirea bolnavului în secţie şl iniţierea lui în regulamentul de ordine interioară a spitalului Bolnavul adus în secţie este dirijat într-unul din saloane Repartizarea lui va fi în funcţie de boala, gravitatea bolii şi starea în care se găseşte, ţinând seama atât de interesele bolnavului nou internat, cât şi de interesele restului bolnavilor 4 Transportul bolnavilor Transportul bolnavilor face parte integrantă din îngrijirea lor Bolnavii în stare gravă nu se pot deplasa singuri şi tocmai de ei trebuie să se ocupe mai mult personalul de îngrijire Din acest motiv, problemele ridicate de transportul bolnavilor trebuie bine cunoscute şi de asistentă 5 Îngrijirea curenta şi supravegherea bolnavului Îngrijirea bolnavului este activitatea cea mai intensă şi constă în stabilirea diagnosticului, examinarea clinică a bolnavului, fixarea tipului de tratament şi aplicarea procedeelor terapeutice, examinările complementare de laborator, stabilirea medicaţiei şi regimului dietetic, precum şi aplicarea metodelor mai complexe de tratament, ca: intervenţiile chirurgicale, radioterapia, transfuziile şi perfuziile la cazurile curente etc Asistenta mai are şi o serie de atribuţii administrativ-gospodăreşti ca: alcătuirea foilor de regim dietetic, pregătirea condicii de medicamente, ieşirea bolnavilor etc Secţia de psihiatrie cronici funcţionează într-o clădire veche a Spitalului Judeţean de Urgenţă Satu Mare situată în P-ţa Eroii Revoluţiei nr 2-3 Secţia are un număr de 65 de paturi Accesul la serviciile de sănătate este considerat un drept fundamental al individului, în toate ţările civilizate În România, sărăcirea populaţiei ca şi disfuncţii ale sistemului medical au generat o serie de forme de excluziune socială de la aceste servicii specifice ţărilor cu probleme de infrastructură şi populaţie cu un standard de viaţă scăzut Serviciile medicale sunt, în prezent, acordate pe baza contribuţiei la fondul de asigurări de sănătate Asiguratul beneficiază, pe baza acestei contribuţii, în mod gratuit de un pachet de servicii reglementate legislativ Asistenţa medicală primară este oferită de către medicul de familie, care este ales de către beneficiar Astfel, în afara urgenţelor, accesul la palierul secundar şi terţiar, specializat, sau la analize, se face prin medicul de familie Deşi există în prezent şi un sistem privat de acordare a serviciilor medicale, adiacent celui public şi o reţea extinsă de farmacii private, în contextul sărăcirii populaţiei, un segment larg al acesteia, deşi asigurat, nu îşi permite costul tratamentelor, accesarea serviciilor spitaliceşti performante aflate în afara localităţii de reşedinţă, iar apelarea la serviciile sistemului privat, ca alternativă la sistemul public, este costisitoare chiar şi pentru cei cu un salariu mediu Legea asigurărilor de sănătate a intrat complet în funcţiune în 1999 şi a suferit amendamente consecutive în decursul anilor care au trecut de la implementare Noua lege a introdus, încă de la început, doar schimbări parţiale, prin reglementările ei Independenţa financiară a fondului de sănătate, care era unul dintre obiectivele principale ale noii legi, este încălcată prin procedurile actuale Sistemul este, din punctul de vedere al alocării resurselor, un hibrid între sistemul public şi cel al asigurărilor Contribuţiile din asigurări sunt colectate la fondul de asigurări sociale, în timp ce guvernul, prin Ministerul Finanţelor, a continuat, până în 2003, să intervină în alocarea fondurilor şi stabilirea unei limite superioară a cheltuielilor, mereu inferioară veniturilor colectate Această practică a redus controlul financiar al Casei şi a produs acumularea de datorii în fiecare an, generând crize temporare, precum cea a medicamentelor compensate, în mod succesiv, ale cărei efecte se resimt şi în prezent Cheltuielile statului cu sănătatea cresc de la an la an, dar sistemul nu reuşeşte sa iasă din criză Aceasta situaţie împinge tot mai mulţi contribuabili spre serviciile medicale private, afacerile operatorilor din domeniu demonstrând ca sănătatea poate fi un sector profitabil Cu alte cuvinte, sistemul sanitar de stat are nevoie de mai mult decât o suplimentare anuală a fondurilor alocate În România, strategia reformei serviciilor de sănătate este rezultatul evoluţiei deciziilor de ordin strategic luate de-a lungul mai multor ani Strategia de reformă adoptată în prezent are la baza strategia de raţionalizare a serviciilor spitaliceşti Scopul raţionalizării serviciilor de sănătate este de a creşte accesibilitatea populaţiei la servicii medicale de calitate şi de a eficientiza modul de furnizare a serviciilor medicale spitaliceşti Strategia de reforma se bazează pe următoarele principii: * Îmbunătăţirea accesului populaţiei la serviciile de sănătate * Îmbunătăţirea calităţii serviciilor de sănătate * Îmbunătăţirea eficienţei serviciilor de sănătate Reforma sistemelor de sănătate este o schimbare făcută de guvern sau actorii politici cu intenţia explicită de a transforma favorabil sectorul de sănătate Strategiile de cumpărare a serviciilor de sănătate constituie o opţiune majoră pentru îmbunătăţirea performanţei sistemelor de sănătate Principalele elemente ale cumpărării serviciilor de sănătate aflate la dispoziţia decidenţilor sunt: mecanismele de plată, contractarea serviciilor de sănătate si competiţia intre furnizorii de servicii de sănătate De exemplu, ca mecanism de plată pentru serviciile spitaliceşti in România a fost utilizata iniţial plata pe zi de spitalizare cu tarif unic pentru fiecare din cele 5 categorii de spitale definite: institute, spitale clinice, spitale judeţene, spitale orăşeneşti si municipale si spitale rurale Ulterior mecanismul de plata s-a rafinat, trecând prin plata pe zi de spitalizare pe tip de spital si pe tip de secţie, plata pe caz mediu, spre DRG , mecanismul de plata utilizat in prezent (plata pe caz rezolvat, in conformitate cu complexitatea cazurilor tratate) Introducerea DRG in toate cele 276 de spitale pentru acuţi poate fi considerată un succes si conduce la creşterea performanţei furnizorilor de servicii de sănătate dacă managerii unităţilor sanitare au abilităţile organizatorice necesare pentru a răspunde la stimulentele acestui sistem de plată si daca serviciile finanţate răspund nevoilor de sănătate reale si intervenţiilor prioritare definite (cele care se adresează reducerii poverii îmbolnăvirilor, intervenţii cost-eficiente si cost-eficace) Contractarea serviciilor de sănătate rămâne principalul vehicul pentru cumpărătorul de servicii de sănătate pentru a transpune nevoile de sănătate si dorinţele populaţiei in servicii de sănătate adecvate si accesibile Nu exista evidente clare privind modalitatea prin care poate fi crescută cost-eficacitatea procesului de contractare Contractele cost-volum de servicii, împreună cu mecanismele de plată prospective bazate pe DRG (caz rezolvat) au condus la îmbunătăţirea eficienţei furnizorilor de servicii De asemenea contractele au un rol determinant in asigurarea calităţii serviciilor contractate prin stabilirea unor standarde de calitate si a unor obiective clare pentru managementul calităţii serviciilor furnizate Totuşi principala dificultate cu care se confruntă decidenţii este ca implementarea unui proces de contractare cost-eficace necesita un sistem informaţional sofisticat care este greu de definit si implementat Pentru a fi cost-eficace, procesul de contractare trebuie să fie bine corelat cu planificarea serviciilor de sănătate si cu intervenţiile prioritare stabilite prin politica de sănătate, să fie bine documentat in ceea ce priveşte modelele de furnizare de servicii si monitorizarea furnizorilor de servicii Relaţia contractuală a Spitalului Judeţean de Urgenţă Satu Mare cu CJAS în anul 2008 În anul 2008, veniturile Spitalului Judeţean de Urgenţă Satu Mare provin din următoarele surse de finanţare: - Venituri din contracte şi acte adiţionale încheiate cu Casa Judeţeană de Asigurări de Sănătate (CJAS) – 42 496 033,89 lei - Sume primite de la Bugetul de Stat – 10 684 000 lei - Sume primite de la Bugetul Local - Consiliul Judeţean – 1 700 000 lei - Venituri proprii – 1 543 000 lei - Donaţii şi sponsorizări – 156 000 lei Nr crt Indicatori / Criterii de performanţăValoare indicator Asumată prin contractRealizată în 2008 1Execuţia bugetara fata de bugetul aprobat97,00%94,22% 2Structura cheltuielilor pe tipuri de servicii si in funcţie de sursele de venit95,00%93,59% 3Procentul veniturilor proprii din totalul veniturilor spitalului4,15%5,67% 4Procentul cheltuielilor de personal din totalul cheltuielilor spitalului 73,00%62,31% 5Procentul cheltuielilor cu medicamente din totalul cheltuielilor spitalului (%)8,63%8,48% 6Procentul cheltuielilor de capital in totalul cheltuielilor0,96%2,43% 7Costul mediu pe zi de spitalizare165141 Pentru Secţia de Psihiatrie Cronici au fost alocate fonduri în valoare de 935 754 lei Analiza SWOT a spitalului Puncte forte * singurul spital de profil din municipiu şi zona metropolitană * funcţionarea serviciilor de spitalizare de zi * încadrarea cu personal aproape de numărul posturilor aprobate * rata de utilizare a paturilor pe spital de 287,16 * combaterea eficientă a infecţiilor nozocomiale * existenţa programului informatic în spital * cheltuielile de personal sub 65 % din bugetul spitalului Puncte slabe * dotarea necorespunzătoare * datoriile la furnizori grevează bugetul * costuri mari pentru utilităţi şi servicii * lipsa subcontractelor de administrare cu şefii de secţii * lipsa posibilităţii de cuantificare a consumurilor la utilităţi pe secţii Oportunităţi * interesul administraţiei locale de a finanţa lucrări de reabilitare şi modernizare * reactualizarea programului de reabilitare şi demararea programului de dotare corespunzător nivelului profesional de încadrare de către Ministerul Sănătăţii Publice * finanţare externă prin ONG * cofinanţări din partea Consiliului Local al Municipiului Satu Mare pt investiţii * posibilitatea atragerii de fonduri structurale Ameninţări * sistarea aprovizionării din cauza scăderii credibilităţii la furnizori determinată de existenţa datoriilor istorice * reducerea numărului de paturi la nivel naţional * migrarea personalului spre alte locuri de muncă mai bine plătite * concurenţa cu sectorul privat * presiuni din partea sindicatului legat de prevederile contractului colectiv de muncă Problemele critice pentru îmbunătăţirea organizării şi structurii spitalului: 1 Lipsesc standardele necesare pentru a evalua condiţiile de acreditare 2 Dotarea tehnică medicală este în prezent la un nivel minim 3 Lipsa personalului instruit pentru utilizarea metodelor moderne de diagnostic şi tratament şi a tehnicii medicale 4 Nevoia de reparaţii capitale la toate secţiile şi compartimentele spitalului care să asigure cerinţele Normelor privind asigurarea condiţiilor generale de igienă stipulate în Ordinul MSP nr 914/2006, să asigure confort crescut pacientelor şi personalului angajat 5 Lipsa exploatării în condiţii de eficienţă economică a spaţiilor care înregistrează în prezent cheltuieli crescute la utilităţi prin pierderi în reţeaua internă de distribuţie a apei şi cea de termoficare 6 Lipsa posibilităţii de a cuantifica consumurile de utilităţi pe secţii 7 Durata de spitalizare crescută, peste media considerată optimă în specialitate, cu precădere la anumite categorii de cazuri 8 Număr mare de internări de cazuri care s-ar putea rezolva în ambulator sau spitalizare de zi Propuneri de îmbunătăţire a activităţii spitalului Prioritatea maxima o reprezintă dezvoltarea platoului tehnic pentru intervenţii diagnostice şi terapeutice care ar permite rezolvarea sau ameliorarea mai multor probleme critice identificate: 1 Realizarea bazei materiale şi asigurarea competenţelor profesionale necesare pentru a întruni criteriile de calitate a activităţii medicale în vederea acreditării 2 Reducerea cheltuielilor pe caz rezolvat prin reducerea duratei de spitalizare, evaluarea corectă şi obiectivă a gravităţii cazurilor şi trierea lor la internare şi în serviciul de ambulator 3 Îmbunătăţirea rezultatelor secţiilor Următoarea problemă, ca prioritate, o reprezintă reabilitarea secţiilor clinice prin care se asigură: 1 Respectarea prevederilor OMSP 914/2006 2 Creşterea calităţii serviciilor prin îmbunătăţirea condiţiilor hoteliere 3 Reducerea cheltuielilor la utilităţi O altă direcţie de acţiune necesară o reprezintă reducerea duratei de spitalizare Justificarea acestei priorităţi rezultă din analiza indicatorilor de utilizare a serviciilor medicale pe spital şi pe fiecare secţie în parte Astfel se constată o durată medie de spitalizare mare comparativ cu media pe ţară Nu în ultimul rând, organizarea unui sistem de evaluare şi îmbunătăţire a calităţii serviciilor medicale ar duce la rezolvarea problemelor spitalului 